pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ไอแบงก์ หนุนผู้ประกอบการรายย่อยมุสลิมต่อเนื่อง ให้วงเงินสูงสุด 200,000 บาท ไม่ต้องมีหลักประกันก็ขอสินเชื่อได้
วันศุกร์ที่ 19 กุมภาพันธ์ 2564
ไอแบงก์ หนุนผู้ประกอบการรายย่อยมุสลิมต่อเนื่อง ให้วงเงินสูงสุด 200,000 บาท ไม่ต้องมีหลักประกันก็ขอสินเชื่อได้
ไอแบงก์สนับสนุนผู้ประกอบการรายย่อยมุสลิมอย่างต่อเนื่อง ล่าสุดไอแบงก์ ได้เปิดโครงการสินเชื่อเสริมสร้างธุรกิจรายย่อยมุสลิม ระยะที่ 3 ขึ้น เพื่อสนองความต้องการของกลุ่มผู้ประกอบการรายย่อยมุสลิมที่ยังมีความต้องการในการใช้สินเชื่อเพื่อประกอบอาชีพ
ธนาคารอิสลามแห่งประเทศไทย (ไอแบงก์) สนับสนุนผู้ประกอบการรายย่อยมุสลิมอย่างต่อเนื่อง หลังจากที่เปิดโครงการสินเชื่อเสริมสร้างธุรกิจรายย่อยมุสลิม ระยะที่ 1 ตั้งแต่ปี 2560 และ ระยะที่ 2 ในปี 2561 และได้ขยายเวลามาตลอดเนื่องจากได้รับการตอบรับเป็นอย่างดี ล่าสุดไอแบงก์ ได้เปิดโครงการสินเชื่อเสริมสร้างธุรกิจรายย่อยมุสลิม ระยะที่ 3 ขึ้น เพื่อสนองความต้องการของกลุ่มผู้ประกอบการรายย่อยมุสลิมที่ยังมีความต้องการในการใช้สินเชื่อเพื่อประกอบอาชีพ
โครงการสินเชื่อเสริมสร้างธุรกิจรายย่อยมุสลิม ระยะที่ 3 นี้ สําหรับผู้ประกอบการรายย่อยมุสลิมที่กําลังมองหาแหล่งเงินทุนเพื่อซื้อทรัพย์สินในการประกอบธุรกิจ ยกเว้นหาบเร่ แผงลอย ผู้ขอสินเชื่อต้องเป็นบุคคลธรรมดา อายุ 22 ปี ขึ้นไป มีสัญชาติไทย และนับถือศาสนาอิสลาม ประกอบธุรกิจมาแล้วไม่น้อยกว่า 2 ปี ประกอบอาชีพสุจริตไม่ขัดต่อหลักการอิสลาม โดยต้องให้อิหม่ามในพื้นที่ หรือ นายกสมาคมฯ TMTA ให้คํารับรองการประกอบธุรกิจมีรายได้สุทธิหลังหักค่าใช้จ่ายไม่น้อยกว่า 10,000 บาท/เดือน และมีสถานที่ตั้งประกอบธุรกิจเป็นหลักแหล่ง ผู้ขอสินเชื่อสามารถขอวงเงินได้ตั้งแต่ 50,000 – 200,000 บาทต่อราย คิดอัตรากําไร 15% ต่อปี ตลอดอายุสัญญา สามารถเลือกผ่อนชําระขั้นต่ําได้ 3 ปี และสูงสุดไม่เกิน 5 ปี โดยไม่ต้องมีหลักประกัน
ผู้สนใจสามารถติดต่อเจ้าหน้าที่สินเชื่อ ไอแบงก์ ทุกสาขาทั่วประเทศ ตั้งแต่วันนี้ – 31 ตุลาคม 2565 หรือ จนกว่าวงเงินโครงการจะเต็ม สอบถามข้อมูลเพิ่มเติม โทร. Ibank call center 1302
*หมายเหตุ:
1. "อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม"
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตร ยืนยันปฏิบัติตามกฎระเบียบและขั้นตอนของ ก.ตร.
วันศุกร์ที่ 19 กุมภาพันธ์ 2564
รองนายกฯ พล.อ.ประวิตร ยืนยันปฏิบัติตามกฎระเบียบและขั้นตอนของ ก.ตร.
รองนายกฯ พล.อ.ประวิตร ยืนยันปฏิบัติตามกฎระเบียบและขั้นตอนของ ก.ตร.
วันนี้ (19 ก.พ. 64) เวลา 12.13 น. ณ ห้องประชุมสภาผู้แทนราษฎร อาคารรัฐสภา พลเอก ประวิตร วงศ์สุวรรณ รองนายกรัฐมนตรี ได้กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 26 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ดังนี้
ในช่วงที่ดํารงตําแหน่งประธานคณะกรรมการข้าราชการตํารวจ (ก.ตร.) ได้ปฏิบัติตามกฎหมาย ระเบียบ ข้อบังคับของ ก.ตร. และคณะรัฐมนตรี ทุกอย่างเป็นไปตามขั้นตอน ไม่เคยเอื้อประโยชน์ให้ผู้ใด อย่างไรก็ดี รองนายกรัฐมนตรีขอบคุณผู้อภิปรายที่ได้อธิบายผลประโยชน์โดยมีการกล่าวถึงรายละเอียดต่าง ๆ รายบุคคลอย่างชัดเจน ซึ่งก็เป็นหน้าที่ของสํานักงานตํารวจแห่งชาติที่จะพิจารณาความสามารถของบุคลากรในสังกัดตนเองให้เหมาะสม
รัฐบาลไทย-ข่าวทำเนียบรัฐบาล-นายกฯ ชี้แจงแก้ไขปัญหาพลังงานที่เป็นปัญหาสืบเนื่องมาจากรัฐบาลก่อนที่ตนเข้ารับตำแหน่ง ยืนยันไม่ต้องการแสวงหาผลประโยชน์
วันศุกร์ที่ 19 กุมภาพันธ์ 2564
นายกฯ ชี้แจงแก้ไขปัญหาพลังงานที่เป็นปัญหาสืบเนื่องมาจากรัฐบาลก่อนที่ตนเข้ารับตําแหน่ง ยืนยันไม่ต้องการแสวงหาผลประโยชน์
นายกฯ ชี้แจงแก้ไขปัญหาพลังงานที่เป็นปัญหาสืบเนื่องมาจากรัฐบาลก่อนที่ตนเข้ารับตําแหน่ง ยืนยันไม่ต้องการแสวงหาผลประโยชน์
วันนี้ (18 ก.พ.64) เวลา 23.30 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 25 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล โดยได้ชี้แจงต่อกรณีพลังงาน ดังนี้
นายกรัฐมนตรีได้กล่าวถึงกรณีก่อนการเข้าดํารงตําแหน่ง มีการอนุมัติด้านพลังงานไปแล้วกว่า 5,000 เมกกะวัตต์ ซึ่งเมื่อนายกรัฐมนตรีเข้าดํารงตําแหน่งก็ได้เร่งแก้ไขปัญหาที่เกิดขึ้นจากรัฐบาลก่อนหน้า ทั้งนี้ ในส่วนของการแก้ไขปัญหาอาจจะมีการแต่งตั้งบุคคลใกล้ชิดที่เชื่อใจ ร่วมช่วยแก้ไขปัญหา แต่เมื่อเวลาผ่านไปแก้ไขปัญหาแล้ว ก็พยายามกลับมาใช้กลไกปกติ โดยในฐานะนายกรัฐมนตรีคือการเป็นประธานการประชุมเพื่อรับฟังทุกหน่วยงาน และร่วมแก้ไขปัญหาตามหลักการมติที่ประชุม และเป็นเพียงการอนุมัติในหลักการ เพื่อให้หน่วยงานหลักคือกระทรวงพลังงานไปดําเนินการต่อตามมติของที่ประชุม ในส่วนของราคาน้ํามัน ขึ้นอยู่กับราคาต้นทุนและการจัดเก็บภาษีตามนโยบายของประเทศ
ในโอกาสนี้ นายกรัฐมนตรีได้กล่าวย้ําถึงการเข้ารับตําแหน่งว่าเข้ามาเพื่อแก้ปัญหาความขัดแย้ง และยืนยันว่าไม่ได้ปฏิบัติตนเป็นรัฏฐาธิปัตย์ ไม่ต้องการแสวงหาผลประโยชน์ ไม่ชอบการโกง โดยในตอนที่ดํารงตําแหน่ง คสช. ได้ถูกตรวจสอบ ทักท้วง และผ่านการฟ้องร้องมาตลอด อย่างไรก็ดี ตอนนี้ดํารงตําแหน่งพร้อม สส. ทุกท่าน ผ่านรัฐธรรมนูญฉบับเดียวกัน และได้รับการเสนอชื่อให้ดํารงตําแหน่งนายกรับมนตรี จึงหวังว่าทุกคนจะรับฟังตามหลักเกณฑ์ ให้เกียรติตามวัยวุฒิ และในรายละเอียดเรื่องพลังงานจะขอมอบหมายให้รองนายกรัฐมนตรีและรัฐมนตรีว่าการกระทรวงพลังงานเป็นผู้ชี้แจงต่อไป
รัฐบาลไทย-ข่าวทำเนียบรัฐบาล-นายกรัฐมนตรีชี้แจงขอให้ระมัดระวังการอภิปรายกล่าวหาโดยไม่มีหลักฐานถือเป็นการก้าวล่วงหมิ่นประมาท
วันศุกร์ที่ 19 กุมภาพันธ์ 2564
นายกรัฐมนตรีชี้แจงขอให้ระมัดระวังการอภิปรายกล่าวหาโดยไม่มีหลักฐานถือเป็นการก้าวล่วงหมิ่นประมาท
นายกรัฐมนตรีชี้แจงขอให้ระมัดระวังการอภิปรายกล่าวหาโดยไม่มีหลักฐานถือเป็นการก้าวล่วงหมิ่นประมาท
วันนี้ (19 ก.พ. 64) เวลา 15.30 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 26 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล กรณีมีการกล่าวหาว่าประพฤติทุจริตมิชอบ ดังนี้
นายกรัฐมนตรีชี้แจงกรณีที่มีการกล่าวหาเรื่องการใช้อํานาจหน้าที่ในทางที่ผิด ยืนยันไม่มีส่วนรู้เห็นต่อการทุจริตที่มีการกล่าวอ้าง กรณีการเจรจาซื้อขายผ่านระบบ G to G ไม่มีประเทศใดเป็นเจ้าของกิจการเอง รับรองได้ว่าบริษัทที่มาเจรจรานั้นเป็นบริษัทที่รัฐบาลรับรอง และจากรูปถ่ายนายกรัฐมนตรีที่นํามาแสดงในที่ประชุมไม่ได้เป็นการเดินทางไปต่างประเทศเพื่อซื้อยุทโธปกรณ์ เป็นเพียงการเดินทางเพื่อไปเจรจาระหว่างประเทศ ส่วนกรณีการจัดซื้อรถบัสกองทัพบก มีการดําเนินการเป็นขั้นตอนของกองทัพ ผ่านการอนุมัติงบประมาณ 2 ระยะ กําหนดกรอบ TOR ตามวัตถุประสงค์ตามกระบวนการ และเป็นการบริหารงานภายในหน่วยงาน ไม่ได้บิดเบือนฝืนกฎหมาย
ทั้งนี้ ขอชี้แจงให้ชัดเจนมีการกล่าวหาหลายครั้งโดยใช้คําว่า งบกลางที่พิสูจน์ไม่ได้ ทั้งที่จริงรัฐบาลดําเนินการใช้งบกลางผ่านการประชุมคณะรัฐมนตรี ซึ่งจะใช้เพื่อการช่วยเหลือเร่งด่วนที่ไม่มีแผนงานประจําปีเท่านั้น นายกรัฐมนตรีย้ํา การกล่าวหาในการอภิปรายไม่ไว้วางใจนี้ ต้องมีหลักฐานข้อเท็จจริงที่ตรวจสอบได้ตามกระบวนการ ขอให้พึงระวังอาจมีการฟ้องร้องดําเนินการตามกฎหมายได้ อย่างไรก็ดี มั่นใจในความถูกต้อง สังคมและประชาชนจะเป็นผู้ตัดสินเอง
รัฐบาลไทย-ข่าวทำเนียบรัฐบาล-นายกรัฐมนตรียืนยันไม่มีการบิดเบือนกฎหมายสถานะธนาคารกรุงไทย ซึ่งสำนักงานคณะกรรมการกฤษฎีกาได้ชี้แจงข้อเท็จจริงแล้ว
วันศุกร์ที่ 19 กุมภาพันธ์ 2564
นายกรัฐมนตรียืนยันไม่มีการบิดเบือนกฎหมายสถานะธนาคารกรุงไทย ซึ่งสํานักงานคณะกรรมการกฤษฎีกาได้ชี้แจงข้อเท็จจริงแล้ว
นายกรัฐมนตรียืนยันไม่มีการบิดเบือนกฎหมายสถานะธนาคารกรุงไทย ซึ่งสํานักงานคณะกรรมการกฤษฎีกาได้ชี้แจงข้อเท็จจริงแล้ว
วันนี้ ( 19 กุมภาพันธ์ 2564) นายอนุชา บูรพชัยศรี โฆษกประจําสํานักนายกรัฐมนตรีเผยว่า จากการอภิปรายของสมาชิกสภาผู้แทนราษฎรกรณีที่เกี่ยวข้องกับสถานะธนาคารกรุงไทย นั้น พลเอกประยุทธ์ จันทร์โอชา นายกรัฐมนตรีได้ชี้แจง ข้อเท็จจริงและข้อกฎหมายที่ถูกต้องของสํานักงานคณะกรรมการกฤษฎีกา ต่อสถานะของธนาคารกรุงไทยว่า ไม่ได้บิดเบือนกฎหมายตามที่มีการอภิปราย ซึ่ง
จากเดิมธนาคารกรุงไทยมีสถานะเป็นรัฐวิสาหกิจตามบทนิยามคําว่า “รัฐวิสาหกิจ” แห่งพระราชบัญญัติวิธีการงบประมาณ พ.ศ. 2502 และในชั้นการพิจารณาพิพากษาของศาลฎีกาแผนกคดีอาญาของผู้ดํารงตําแหน่งทางการเมืองในคดีหมายเลขแดงที่ อม. 55/2558 เมื่อวันที่ 26 สิงหาคม 2558 ศาลฯ ได้วินิจฉัยว่าธนาคารกรุงไทยเป็นรัฐวิสาหกิจซึ่งเป็นไปตามบทนิยามคําว่า “รัฐวิสาหกิจ” แห่งพระราชบัญญัติวิธีการงบประมาณ พ.ศ. 2502 ซึ่งสอดคล้องกับความเห็นของคณะกรรมการกฤษฎีกาเกี่ยวกับสถานะของธนาคารกรุงไทยในระหว่างที่พระราชบัญญัติวิธีการงบประมาณ พ.ศ. 2502 มีผลใช้บังคับ ไม่ได้แตกต่างกัน
แต่ต่อมา พระราชบัญญัติวิธีการงบประมาณ พ.ศ. 2561 มีผลใช้บังคับแทนพระราชบัญญัติวิธีการงบประมาณ พ.ศ. 2502 โดยบทนิยามคําว่า “รัฐวิสาหกิจ” ตามพระราชบัญญัติวิธีการงบประมาณ พ.ศ. 2561 เปลี่ยนแปลงไปจากเดิม กองทุนเพื่อการฟื้นฟูและพัฒนาระบบสถาบันการเงิน ธนาคารแห่งประเทศไทย จึงมีข้อสงสัยว่ากองทุนฯ มีสถานะเป็นรัฐวิสาหกิจหรือไม่ และมีหนังสือหารือมายังสํานักงานคณะกรรมการกฤษฎีกา
ซึ่งคณะกรรมการกฤษฎีกา (คณะพิเศษ) พิจารณาบทนิยามคําว่า “รัฐวิสาหกิจ” ตามพระราชบัญญัติวิธีการงบประมาณ พ.ศ. 2561 ที่มีผลใช้บังคับอยู่ในปัจจุบันแล้ว เห็นว่ากองทุนเพื่อการฟื้นฟูและพัฒนาระบบสถาบันการเงินไม่เข้าลักษณะเป็นรัฐวิสาหกิจตามมาตรา 4 แห่งพระราชบัญญัติที่ใช้บังคับอยู่ในปัจจุบัน ดังนั้น เมื่อกองทุนฯ ถือหุ้นของธนาคารกรุงไทยมากกว่าร้อยละ 50 ก็ไม่ทําให้ธนาคารกรุงไทยเป็นรัฐวิสาหกิจตามกฎหมายวิธีการงบประมาณ
ทั้งนี้ ผลการวินิจฉัยดังกล่าวจึงทําให้ทั้งกองทุนฯ และธนาคารกรุงไทยไม่ได้เป็นหน่วยรับงบประมาณตามกฎหมายวิธีการงบประมาณ และไม่สามารถขอตั้งงบประมาณรายจ่ายประจําปีตามกฎหมายวิธีการงบประมาณได้
อย่างไรก็ดี บทนิยามคําว่า “รัฐวิสาหกิจ” ยังมีบัญญัติไว้ตามกฎหมายอื่นด้วย เป็นต้นว่า พระราชบัญญัติการบริหารหนี้สาธารณะ พ.ศ. 2548 ที่บัญญัติไว้แตกต่างจากพระราชบัญญัติวิธีการงบประมาณ พ.ศ. 2561 ดังนั้น การวินิจฉัยว่าหน่วยงานใดเป็นรัฐวิสาหกิจตามกฎหมายหรือไม่ จึงต้องพิจารณาบทนิยามตามกฎหมายแต่ละฉบับ และเมื่อพระราชบัญญัติการบริหารหนี้สาธารณะ พ.ศ. 2548 นิยามคําว่า “รัฐวิสาหกิจ” เป็นอย่างอื่น และธนาคารกรุงไทยเข้าลักษณะเป็นรัฐวิสาหกิจตามบทนิยามของกฎหมายดังกล่าว การที่สํานักงานบริหารหนี้สาธารณะให้ความเห็นว่าธนาคารกรุงไทยเป็นรัฐวิสาหกิจตามกฎหมายดังกล่าว จึงไม่ได้ขัดหรือแย้งกับความเห็นของคณะกรรมการกฤษฎีกา (คณะพิเศษ) และมิใช่การบิดเบือนกฎหมายตามที่มีการอภิปรายในสภาผู้แทนราษฎร
รัฐบาลไทย-ข่าวทำเนียบรัฐบาล-นายกฯ ไม่เกี่ยวข้องกับการบรรจุตำรวจชั้นสัญญาบัตร มีรายละเอียดชี้แจงได้
วันศุกร์ที่ 19 กุมภาพันธ์ 2564
นายกฯ ไม่เกี่ยวข้องกับการบรรจุตํารวจชั้นสัญญาบัตร มีรายละเอียดชี้แจงได้
นายกฯ ไม่เกี่ยวข้องกับการบรรจุตํารวจชั้นสัญญาบัตร มีรายละเอียดชี้แจงได้
วันนี้ (19 ก.พ. 64) เวลา 13.30 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 26 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ต่อกรณีการถูกอภิปรายไม่ไว้วางใจกรณีการบรรจุตํารวจชั้นสัญญาบัตร ดังนี้
นายกรัฐมนตรีแจกแจงหลักเกณฑ์การบรรจุตํารวจชั้นสัญญาบัตรเป็นกรณี 1. รับจากโรงเรียนนายร้อยตํารวจ ปีละประมาณ 300 นาย 2. การสอบคัดเลือกเลื่อนระดับจากตํารวจชั้นประทวนเป็นสัญญาบัตรภายในอีกประมาณปีละ 200 นาย 3. การสอบคัดเลือกจากบุคคลภายนอกที่มีวุฒิปริญญาตรีด้านกฎหมายมาเป็นตํารวจชั้นสัญญาบัตร และพนักงานสอบสวน ปีละประมาณ 200 นาย 4. การบรรจุแต่งตั้งจากวุฒิที่ขาดแคลน ซึ่งสํานักงานตํารวจแห่งชาติฝึกอบรมเองไม่ได้ เช่น แพทย์ นักวิทยาศาสตร์ การเงิน และคอมพิวเตอร์ ปีละประมาณ 200 นาย 5. การบรรจุแต่งตั้งจากทายาทของตํารวจที่เสียชีวิตจากการปฏิบัติหน้าที่ ปีละประมาณ 100 นาย รวมทั้งสิ้นปีละประมาณ 1,000 นาย ซึ่งจากการแจกแจงกฎเกณฑ์ตามนี้ การกล่าวหาว่านายกรัฐมนตรีบรรจุโดยใช้เส้นสายจึงไม่เป็นความจริง พร้อมยืนยันว่าการบรรจุแต่งตั้งนายตํารวจชั้นสัญญาบัตร ไม่เกี่ยวข้องกับอํานาจของนายกรัฐมนตรี แต่เป็นการบรรจุโดยสํานักงานตํารวจแห่งชาติ ตามคณะกรรมการในระดับที่เกี่ยวข้องเท่านั้น
รัฐบาลไทย-ข่าวทำเนียบรัฐบาล-นายกรัฐมนตรียืนยันต่างประเทศ เชื่อมั่นฐานะการเงินการคลังไทยแข็งแกร่ง
วันศุกร์ที่ 19 กุมภาพันธ์ 2564
นายกรัฐมนตรียืนยันต่างประเทศ เชื่อมั่นฐานะการเงินการคลังไทยแข็งแกร่ง
นายกรัฐมนตรียืนยันต่างประเทศ เชื่อมั่นฐานะการเงินการคลังไทยแข็งแกร่ง
วันนี้ (20 ก.พ. 64) เวลา 21.05 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 26 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ยืนยันต่างประเทศเชื่อมั่นฐานะการเงินการคลังประเทศไทยแข็งแกร่ง
นายกรัฐมนตรีชี้แจงกรณีการกล่าวหาบริหารราชการล้มเหลว ขาดวิสัยทัศน์ทําประเทศถอยหลังและไม่มีใครคบ โดยเน้นมุมมองต่างประเทศที่มองประเทศไทยในห้วง 6 ปีที่ผ่านมาว่า สื่อ USnews ระบุไทยเป็นประเทศที่ดีที่สุดในการเริ่มต้นธุรกิจปี 63 และอันดับ 2 ประเทศที่ดีที่สุดสําหรับการลงทุน ขณะที่บริษัท S&P บริษัท Fitch Ratings (Fitch) และบริษัท Moody's Investors Service (Moody’s) ได้จัดอันดับให้ไทยเป็นประเทศที่มีฐานะการเงินการคลังที่แข็งแกร่ง ทั้งนี้ ขอเพียงแต่อย่าขัดแย้งกันและเชื่อมั่นในกระบวนการต่าง ๆ ที่ทํา ตรงไหนมีปัญหาสามารถช่วยกันทักทวงได้
นายกรัฐมนตรียังให้ความมั่นใจว่า ฐานะการเงินการคลังของประเทศยังแข็งแกร่ง การกู้ก็เป็นไปตามขีดความสามารถในการใช้หนี้ ทั้งนี้ ได้มอบหมายให้รัฐมนตรีและรองนายกรัฐมนตรีชี้แจงถึงข้อเท็จจริง ในการบริหารหนี้สาธารณะ หนี้ครัวเรือน ซึ่งยอมรับว่าเพิ่มขึ้น จึงต้องหาแนวทางทําให้ลดลงโดยเร็วที่สุดต่อไป
......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ ยืนยันไม่เคยรับผลประโยชน์ ไม่เคยทุจริตใดๆ การเสนอแต่งตั้งโยกย้ายข้าราชการตำรวจเป็นไปตามการเสนอชื่อตามความเหมาะสมจากหน่วยงานต้นสังกัด
วันศุกร์ที่ 19 กุมภาพันธ์ 2564
นายกฯ ยืนยันไม่เคยรับผลประโยชน์ ไม่เคยทุจริตใดๆ การเสนอแต่งตั้งโยกย้ายข้าราชการตํารวจเป็นไปตามการเสนอชื่อตามความเหมาะสมจากหน่วยงานต้นสังกัด
นายกฯ ยืนยันไม่เคยรับผลประโยชน์ ไม่เคยทุจริตใดๆ การเสนอแต่งตั้งโยกย้ายข้าราชการตํารวจเป็นไปตามการเสนอชื่อตามความเหมาะสมจากหน่วยงานต้นสังกัด
วันนี้ (19 ก.พ. 64) เวลา 12.15 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 26 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ต่อกรณีการบริหารดูแลสํานักงานตํารวจแห่งชาติ ดังนี้
นายกรัฐมนตรีได้กล่าวว่า ตนเองได้รับทราบการอภิปรายจากสมาชิกสภาผู้แทนราษฎรแล้วและขอชี้แจงว่าในส่วนของการทํางานของตน เป็นการทํางานภายใต้กรอบของกฎหมาย ขั้นตอน แนวทาง ซึ่งมีการแต่งตั้งข้าราชการตํารวจใน 3 ระดับ ดังที่ได้ชี้แจงแล้ว ในส่วนของนายกรัฐมนตรีการเป็นประธาน ก.ตร. มีส่วนเกี่ยวข้องกับการแต่งตั้งข้าราชการตํารวจในระดับนายพล ซึ่งเป็นการทํางานผ่านมติที่ประชุม ตามคําเสนอที่ได้คัดกรองมาจาก สตช.
การทํางานของ ก.ตร. นั้น เป็นคณะกรรมการสนับสนุนการขอแต่งตั้งซึ่งเสนอมาตามดุลพินิจผู้บังคับบัญชา รวมทั้งในเรื่องของการยกเว้นหลักเกณฑ์เป็นการเสนอเรื่องมาจาก สตช. ตามความรู้ความสามารถ เหตุผลอันเห็นเป็นสมควร และผลงานอันเป็นที่ประจักษ์ และเป็นผู้ที่ได้รับความไว้วางใจจากผู้บังคับบัญชา ทั้งนี้ ทุกอย่างเป็นไปตามหลักเกณฑ์และตาม พ.ร.บ.ตํารวจ พ.ศ.2547 และเปิดกว้างเสมอ หากมีข้าราชการตํารวจที่รู้สึกว่าไม่ได้รับความเป็นธรรมตามหลักเกณฑ์ สามารถร้องเรียนได้ ยื่นเรื่องต่อศาลปกครองได้
นายกรัฐมนตรีได้ชี้แจงการปรับย้ายและปรับโอน ตํารวจเป็นตํารวจมหาดเล็กรักษาพระองค์ ซึ่งมีการคัดเลือกคัดสรรจากทัศนคติและบุคลิกภาพ เพื่อการถวายงานใกล้ชิด ดูแลรักษาความปลอดภัยและถวายพระเกียรติ จึงจําเป็นต้องมีหลักเกณฑ์ที่เข้มงวดพอสมควร ส่วนผู้ที่ไม่ผ่านการทดสอบก็ไม่ได้มีการลงโทษแต่อย่างใด
ในการนี้ นายกรัฐมนตรีได้ขอให้เข้าใจองค์กรตํารวจ ที่เป็นองค์กรใหญ่ มีบุคลากรกว่า 2 แสนคน การบริหารดูแลจึงมีความยากลําบาก จุดมุ่งหมายในการพูดคุยวันนี้ต้องไม่ทําให้องค์กรเสียหาย ใช้กฎหมายที่เหมาะสมมาตรวจสอบคัดกรองคน พร้อมไม่เคยรับผลประโยชน์จากการดํารงตําแหน่งนายกรัฐมนตรี
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 11 - 18 กุมภาพันธ์ 2564
วันศุกร์ที่ 19 กุมภาพันธ์ 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 11 - 18 กุมภาพันธ์ 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 11 - 18 กุมภาพันธ์ 2564 พบการกระทําผิด จํานวน 669 คดี คิดเป็นเงินค่าปรับ 15.21 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 11 - 18 กุมภาพันธ์ 2564) พบว่ามีการกระทําผิด จํานวน 669 คดี คิดเป็นเงินค่าปรับ 15.21 ล้านบาท โดยแยกเป็น สุรา จํานวน 370 คดี ค่าปรับ 3.21 ล้านบาท ยาสูบ จํานวน 195 คดี ค่าปรับ 3.77 ล้านบาท ไพ่ จํานวน 8 คดี ค่าปรับ 0.06 ล้านบาท น้ํามันและผลิตภัณฑ์น้ํามัน จํานวน 42 คดี ค่าปรับ 5.67 ล้านบาท น้ําหอม จํานวน 2 คดี ค่าปรับ 0.04 ล้านบาท รถจักรยานยนต์ จํานวน 38 คดี ค่าปรับ 1.31 ล้านบาท และสินค้าอื่น ๆ จํานวน 14 คดี ค่าปรับ 1.15 ล้านบาท โดยมีของกลางแยกเป็นน้ําสุรา จํานวน 2,660.945 ลิตร ยาสูบ จํานวน 15,038 ซอง ไพ่ จํานวน 255 สํารับ น้ํามันและผลิตภัณฑ์น้ํามัน จํานวน 180,093.000 ลิตร น้ําหอม จํานวน 826 ขวด รถจักรยานยนต์ จํานวน 105 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 18 กุมภาพันธ์ 2564 พบว่ามีการกระทําผิด จํานวน 11,435 คดี คิดเป็นเงินค่าปรับ 214.34 ล้านบาท โดยแยกเป็น สุรา จํานวน 6,436 คดี ค่าปรับ 58.54 ล้านบาท ยาสูบ จํานวน 3,447 คดี ค่าปรับ 77.42 ล้านบาท ไพ่ จํานวน 257 คดี ค่าปรับ 3.09 ล้านบาท น้ํามันและผลิตภัณฑ์น้ํามัน จํานวน 478 คดี ค่าปรับ 36.32 ล้านบาท น้ําหอม จํานวน 43 คดี ค่าปรับ 1.79 ล้านบาท รถจักรยานยนต์ จํานวน 536 คดี ค่าปรับ จํานวน 14.75 ล้านบาท และสินค้าอื่น ๆ จํานวน 238 คดี ค่าปรับ 22.43 ล้านบาท โดยมีของกลางแยกเป็นน้ําสุรา จํานวน 264,212.184 ลิตร ยาสูบ จํานวน 246,142 ซอง ไพ่ จํานวน 18,110 สํารับ น้ํามันและผลิตภัณฑ์น้ํามัน จํานวน 1,095,719.000 ลิตร น้ําหอม จํานวน 87,838 ขวด รถจักรยานยนต์ จํานวน 898 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-พิธีรับพระราชทานเครื่องราชอิสริยาภรณ์ ประจำปี พ.ศ. 2563
วันศุกร์ที่ 19 กุมภาพันธ์ 2564
พิธีรับพระราชทานเครื่องราชอิสริยาภรณ์ ประจําปี พ.ศ. 2563
กระทรวงอุตสาหกรรมจัดพิธีรับพระราชทานเครื่องราชอิสริยาภรณ์ ประจําปี พ.ศ. 2563
วันนี้ (19 กุมภาพันธ์ 2564) ตามที่พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย และทรงพระกรุณาโปรดเกล้าโปรดกระหม่อมให้ส่วนราชการจัดพิธีรับพระราชทานเครื่องราชอิสริยาภรณ์หน้าพระบรมฉายาลักษณ์พระบาทสมเด็จพระเจ้าอยู่หัว
กระทรวงอุตสาหกรรม จึงได้จัดให้มีพิธีพระราชทานเครื่องราชอิสริยาภรณ์ ประจําปี พ.ศ. 2563 โดยมีข้าราชการที่ได้รับพระราชทานเครื่องราชอิสริยาภรณ์ชั้นสายสะพาย จํานวนทั้งสิ้น 300 ราย โดยแบ่งเป็น ชั้นมหาปรมาภรณ์ช้างเผือก 3 ราย ได้แก่ นายกอบชัย สังสิทธิสวัสดิ์ ปลัดกระทรวงอุตสาหกรรม นายพสุ โลหารชุน อดีตปลัดกระทรวงอุตสาหกรรม นายณัฐพล ณัฏฐสมบูรณ์ อธิบดีกรมอุตุนิยมวิทยา ชั้นมหาวชิรมงกุฎ 19 ราย ชั้นประถมาภรณ์ช้างเผือก 120 ราย และชั้นประถมาภรณ์มงกุฎไทย 158 ราย นับเป็นความปลื้มปิติและสํานึกในพระมหากรุณาธิคุณอย่างหาที่สุดมิได้
ทั้งนี้ นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานมอบเครื่องราชอิสริยาภรณ์ชั้นสายสะพาย หน้าพระบรมฉายาลักษณ์พระบาทสมเด็จพระเจ้าอยู่หัว เพื่อเป็นการถวายพระเกียรติและเป็นเกียรติประวัติแก่ผู้ที่ได้รับพระราชทานเครื่องราชอิสริยาภรณ์ชั้นสายสะพานทุกท่าน ณ ห้องประชุม 509 กรมโรงงานอุตสาหกรรม กระทรวงอุตสาหกรรม
รัฐบาลไทย-ข่าวทำเนียบรัฐบาล-“บีโอไอ” หารือ “กรมปศุสัตว์” ยกระดับผู้ประกอบการกลุ่มผลิตอาหารและยาสำหรับสัตว์
วันศุกร์ที่ 19 กุมภาพันธ์ 2564
“บีโอไอ” หารือ “กรมปศุสัตว์” ยกระดับผู้ประกอบการกลุ่มผลิตอาหารและยาสําหรับสัตว์
นางสาวซ่อนกลิ่น พลอยมี รองเลขาธิการคณะกรรมการสํานักงานส่งเสริมการลงทุน (บีโอไอ) (ที่ 4 จากซ้าย) พร้อมคณะเจ้าหน้าที่บีโอไอ ร่วมหารือกับ นายสัตวแพทย์รักไทย งามภักดิ์ ผู้อํานวยการกองควบคุมอาหารและยาสัตว์ กรมปศุสัตว์
เพื่อยกระดับการผลิตและการสนับสนุนผู้ประกอบการในกลุ่มผลิตอาหารและยาสําหรับสัตว์รวมทั้งรับฟังข้อเสนอแนะลงทุนด้านการจัดการปศุสัตว์รูปแบบการจัดการซากสัตว์ (Rendering)เพื่อรองรับแนวทางการลงทุนในกลุ่มCircular Economyณ สํานักงานบีโอไอ ถนนวิภาวดีรังสิต เมื่อเร็วๆ นี้
รัฐบาลไทย-ข่าวทำเนียบรัฐบาล-​รมว.ทส. หารือกรรมการมรดกโลก พัฒนาการดำเนินงานของไทยเพื่อเสนอกลุ่มป่าแก่งกระจานเป็นมรดกโลก
วันศุกร์ที่ 19 กุมภาพันธ์ 2564
​รมว.ทส. หารือกรรมการมรดกโลก พัฒนาการดําเนินงานของไทยเพื่อเสนอกลุ่มป่าแก่งกระจานเป็นมรดกโลก
​รมว.ทส. หารือกรรมการมรดกโลก พัฒนาการดําเนินงานของไทยเพื่อเสนอกลุ่มป่าแก่งกระจานเป็นมรดกโลก
วันนี้ เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) ให้การต้อนรับ นายสีหศักดิ์ พวงเกตุแก้ว และนายปิยวัชร นิยมฤกษ์ คณะกรรมการผู้ทรงคุณวุฒิในคณะกรรมการแห่งชาติว่าด้วยอนุสัญญาคุ้มครองมรดกโลก พร้อมด้วย นายณัฐวัฒน์ กฤษณามระ อธิบดีกรมองค์การระหว่างประเทศ และเจ้าหน้าที่กระทรวงการต่างประเทศ เพื่อหารือเกี่ยวกับพัฒนาการและการดําเนินการของไทยต่อการนําเสนอกลุ่มป่าแก่งกระจานเป็นมรดกโลก โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช นางรวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติ พร้อมเจ้าหน้าที่ที่เกี่ยวข้อง เข้าร่วมสนับสนุนข้อมูลสําหรับการหารือดังกล่าว ณ ห้องประชุมชั้น 20 อาคารกระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-บสย.จัดประชุมพนักงานทุกระดับ (Town Hall Meeting) ครั้งที่ 1/2564 ประกาศเดินหน้ายุทธศาสตร์ ปี 2564
วันศุกร์ที่ 19 กุมภาพันธ์ 2564
บสย.จัดประชุมพนักงานทุกระดับ (Town Hall Meeting) ครั้งที่ 1/2564 ประกาศเดินหน้ายุทธศาสตร์ ปี 2564
บรรษัทประกันสินเชื่ออุตสาหกรรมขนาดย่อม (บสย.) จัดการประชุมพนักงานทุกระดับ (Town Hall Meeting) ครั้งที่ 1/2564 และผ่านระบบ Conference  ไปยังสํานักงานสาขา และกลุ่มพนักงานที่ Work from Home
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เป็นประธานการประชุมพนักงานทุกระดับ (Town Hall Meeting) ครั้งที่ 1/2564 ณ สํานักงานใหญ่ บสย. ห้องประชุมชั้น 21 อาคารชาญอิสสระทาวเวอร์ 2 และผ่านระบบ Conference ไปยังสํานักงานสาขา และกลุ่มพนักงานที่ Work from Home เมื่อวันที่ 18 กุมภาพันธ์ 2564 โดยกล่าวขอบคุณเพื่อนพนักงาน บสย.ที่ได้ทุ่มเทแรงกายแรงใจ ทํางานเต็มความสามารถตลอดปีที่ผ่านมา ท่ามกลางวิกฤตรอบด้าน ซึ่งสามารถช่วยผู้ประกอบการ SMEs เข้าถึงสินเชื่อ ด้วยสถิติการค้ําประกันสินเชื่อที่น่าทึ่ง โดยยังได้กล่าวถึงเส้นทางความสําเร็จ บสย. ที่แสดงถึงการเติบโต ก้าวไกลและแข็งแกร่ง ทั้งทีมหน้าบ้าน กลางบ้าน และ หลังบ้าน ความสามารถในการติดตามหนี้ ความสามารถในด้านการบริหารการลงทุน และความร่วมใจผลักดันยอดค้ําประกันสินเชื่อทะลุ 1 ล้านล้านบาทเป็นผลสําเร็จ ผลดําเนินงานที่สมบูรณ์แบบทุกด้านนี้ พิสูจน์ให้เห็น จากการได้รับรางวัลแห่งความสําเร็จ “Bank of the Year 2020” จากเครือดอกเบี้ย
แผนการดําเนินงานของ บสย.ในปี 2564 คือ การพัฒนาองค์กรและเพิ่มขีดความสามารถในการสร้างรายได้ระยะยาว โดยเน้นแผนธุรกิจที่เป็นรูปธรรม ชัดเจน และเห็นผลจริง เพื่อปิด Gap การดําเนินงาน ทั้งด้านระบบดิจิทัล และไอที อาทิ CGS, Auto Approve, Core Guarantee System, Data Management Platform, HRMS รวมถึงการออก TCG Digital Plus เพื่อการชําระเงินที่สะดวก แม่นยํา และเป็นนวัตกรรมใหม่ ที่เกิดขึ้นในกระบวนการทํางานของ บสย. รวมถึงการปรับปรุงระบบการวิเคราะห์ การอนุมัติ และการสร้างผลิตภัณฑ์ที่ยืดหยุ่น เหมาะกับความต้องการของผู้ประกอบการในภาวะวิกฤต
โดยในปีนี้ได้วางบทบาท 3 กลุ่มงานหลักคือ 1. สายงานบริหารช่องทางและพัฒนาผู้ประกอบการ สู่การเป็น Bank Agent มอบหมายให้สํานักงานเขตเป็น Profit Center สร้างรายได้ เพิ่มศักยภาพศูนย์ให้คําปรึกษาการเงิน SMEs หรือ บสย. F.A. Center เน้นช่วยเหลือและแก้ไขหนี้ ผลักดันให้ ผู้ประกอบการ SMEs ได้รับสินเชื่อ และเป็นศูนย์การพัฒนาบุคคลากร บสย. สู่การเป็นหมอหนี้เพื่อ SMEs 2.สายปฎิบัติงาน วางเป้าการขยายฐานประนอมหนี้ ผ่านช่องทางใหม่ ๆ 3.สายงานกลยุทธ์และผลิตภัณฑ์ ชูบทบาทพัฒนานวัตกรรมผลิตภัณฑ์ค้ําประกันสินเชื่อ และการขยายเครือข่ายสถาบันการเงินสู่กลุ่ม Non-Bank นอกจากนี้ยังได้เตรียมพัฒนาส่วนงานต่าง ๆ รองรับแผนการสร้างรายได้ (Financial Performance) ได้แก่ การปรับรูปแบบการดําเนินธุรกิจ เพิ่มรายจากธุรกรรมค้ําประกันสินเชื่อ เพิ่ม Service Fee และการพัฒนาระบบฐานข้อมูลผู้ประกอบการ SMEs (SMEs Data Bank)
รัฐบาลไทย-ข่าวทำเนียบรัฐบาล-ประกาศกรมการจัดหางาน  “คนต่างด้าวตามมติครม.วันที่ 26 ม.ค. 64  ให้ใช้ แบบ บต.48 และแบบ บต.49
วันศุกร์ที่ 19 กุมภาพันธ์ 2564
ประกาศกรมการจัดหางาน  “คนต่างด้าวตามมติครม.วันที่ 26 ม.ค. 64  ให้ใช้ แบบ บต.48 และแบบ บต.49
​ “ราชกิจจานุเบกษา” เผยแพร่ประกาศ เรื่อง กําหนดแบบคําขออนุญาตทํางานแทนคนต่างด้าวสัญชาติกัมพูชา ลาว และเมียนมา ตามมติครม. วันที่ 26 ม.ค. 64 และกลุ่มผู้ต้องกักซึ่งอยู่ในราชอาณาจักรเป็นกรณีพิเศษ เพื่อรอการส่งกลับ มีผลใช้บังคับตั้งแต่วันที่ 17 ก.พ. 64
นายสุชาติ พรชัยวิเศษกุล อธิบดีกรมการจัดหางาน เปิดเผยว่า เมื่อวันที่ 16 ก.พ. ที่ผ่านมา เว็บไซต์ราชกิจจานุเบกษา เผยแพร่ประกาศ เรื่อง กําหนดแบบคําขออนุญาตทํางานแทนคนต่างด้าวสัญชาติกัมพูชา ลาว และเมียนมา ตามมติ คณะรัฐมนตรีเมื่อวันที่ 26 มกราคม 2564 และ เรื่อง กําหนดแบบคําขออนุญาตทํางานแทนคนต่างด้าวสัญชาติกัมพูชา ลาว และเมียนมา ซึ่งเป็นผู้ต้องกักอยู่ในราชอาณาจักรเป็นกรณีพิเศษ เพื่อรอการส่งกลับ ตามมติคณะรัฐมนตรีเมื่อวันที่ 26 มกราคม 2564 ดังนี้
1).ประกาศกรมการจัดหางาน เรื่อง “กําหนดแบบคําขออนุญาตทํางานแทนคนต่างด้าวสัญชาติกัมพูชา ลาว และเมียนมา ตามมติคณะรัฐมนตรี เมื่อวันที่ 26 มกราคม 2564” โดยมีสาระสําคัญเป็นการกําหนดแบบคําขออนุญาตทํางาน ของคนต่างด้าว 3 สัญชาติ ตามมติคณะรัฐมนตรี เมื่อวันที่ 26 มกราคม 2564 ให้เป็นไปตามแบบ บต. 48
ทั้งนี้ นายจ้างและคนต่างด้าว จะต้องปฏิบัติตามขั้นตอนที่กําหนดของประกาศกระทรวงแรงงาน จากนั้นนายจ้างที่ประสงค์จะรับคนต่างด้าวทํางาน ต้องยื่นคําขอดังกล่าว ต่อนายทะเบียนผ่านระบบออนไลน์ e-workpermit.doe.go.th
2).ประกาศกรมการจัดหางาน เรื่อง “กําหนดแบบคําขออนุญาตทํางานแทนคนต่างด้าวสัญชาติกัมพูชา ลาว และเมียนมา ซึ่งเป็นผู้ต้องกักอยู่ในราชอาณาจักรเป็นกรณีพิเศษ เพื่อรอการส่งกลับ ตามมติคณะรัฐมนตรีเมื่อวันที่ 26 มกราคม 2564” โดยมีสาระสําคัญเป็นการกําหนดแบบคําขออนุญาตทํางาน ของผู้ต้องกัก ซึ่งเป็นคนต่างด้าวสัญชาติกัมพูชา ลาว และเมียนมา ที่เข้ามาหรืออยู่ในราชอาณาจักรโดยไม่ได้รับอนุญาต หรือการอนุญาตสิ้นสุดตามกฎหมายว่าด้วยคนเข้าเมือง หรือทํางานโดยไม่มีใบอนุญาตทํางาน หรือทํางานนอกเหนือสิทธิที่จะทําได้ และได้ดําเนินคดีเสร็จสิ้นแล้ว แต่ยังถูกกักตัวอยู่ในสถานกักตัว ก่อนวันที่ 26 มกราคม 2564 เพื่อรอการส่งกลับ ให้เป็นไปตามแบบ บต. 49
ทั้งนี้ นายจ้างที่ประสงค์จะรับคนต่างด้าวซึ่งเป็นผู้ต้องกักทํางาน จะต้องยื่นคําขอดังกล่าว ต่อนายทะเบียน ณ สํานักงานจัดหางานจังหวัด หรือสํานักงานจัดหางานกรุงเทพมหานครพื้นที่ 1 – 10 ในท้องที่อันเป็นที่ตั้งของสถานที่ทํางานของนายจ้าง
“กรมการจัดหางาน ได้กําชับหน่วยงานในสังกัด ในการสร้างการรับรู้ข้อมูลข่าวสารที่เป็นประโยชน์ แก่แรงงานต่างด้าว นายจ้าง/สถานประกอบการ ที่ใช้บริการ และติดต่อราชการ เพื่อให้ประชาชนสามารถปฏิบัติได้ถูกต้องตามกฎหมายต่อไป ” อธิบดีกรมการจัดหางาน กล่าวในตอนท้าย
นายจ้าง/สถานประกอบการ และคนต่างด้าวสัญชาติกัมพูชา ลาว และเมียนมา สามารถสอบถามรายละเอียดเพิ่มเติม ได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 – 10 หรือที่ไลน์ @Service_Workpermit หรือที่สายด่วนกระทรวงแรงงาน โทร.1506 กด 2 กรมการจัดหางาน ซึ่งมีการจัดล่ามในภาษากัมพูชา เมียนมา และอังกฤษ ให้บริการข้อมูลข่าวสาร และแนะนําวิธีการดําเนินการ
รัฐบาลไทย-ข่าวทำเนียบรัฐบาล-วธ.ต่อยอด CEOWORLD จัดอันดับไทยติดอันดับ 5 ประเทศยอดเยี่ยมในโลกที่มีอิทธิพลด้านมรดกวัฒนธรรม
วันพุธที่ 17 กุมภาพันธ์ 2564
วธ.ต่อยอด CEOWORLD จัดอันดับไทยติดอันดับ 5 ประเทศยอดเยี่ยมในโลกที่มีอิทธิพลด้านมรดกวัฒนธรรม
วธ.ต่อยอด CEOWORLD จัดอันดับไทยติดอันดับ 5 ประเทศยอดเยี่ยมในโลกที่มีอิทธิพลด้านมรดกวัฒนธรรม
รุกส่งเสริมเศรษฐกิจสร้างสรรค์ ผลิตภัณฑ์วัฒนธรรม แหล่งท่องเที่ยวเชิงวัฒนธรรม-งานประเพณีท้องถิ่น
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เปิดเผยว่า ตามที่นิตยสาร CEOWORLD จัดอันดับประเทศยอดเยี่ยมในโลกที่มีอิทธิพลด้านมรดกทางวัฒนธรรมในปีค.ศ.2021 โดยอันดับ 1 คือ อิตาลี รองลงมากรีซ สเปน อินเดียและประเทศไทยอยู่ในอันดับ 5 โดยนิตยสาร CEOWORLD ซึ่งเป็นนิตยสารด้านธุรกิจที่มีชื่อเสียงระดับนานาชาติได้วิเคราะห์และเปรียบเทียบข้อมูล 9 ด้าน ได้แก่ สถาปัตยกรรม มรดกงานศิลป์ แฟชั่น อาหาร ดนตรี วรรณกรรม ประวัติศาสตร์ สถานที่ท่องเที่ยวทางวัฒนธรรมและการเข้าถึงทางวัฒนธรรมจาก 165 ประเทศ ซึ่งผลการจัดอันดับดังกล่าวเป็นเรื่องที่ดีสําหรับประเทศไทยและแสดงให้เห็นถึงความโดดเด่นด้านมรดกทางศิลปวัฒนธรรมของไทยทั้งการมีแหล่งท่องเที่ยวเชิงประวัติศาสตร์และวัฒนธรรมที่เป็นมรดกโลก ได้แก่ แหล่งโบราณคดีบ้านเชียง นครประวัติศาสตร์พระนครศรีอยุธยาและเมืองประวัติศาสตร์สุโขทัย และเมืองบริวาร รวมทั้งมีประเพณีและวัฒนธรรมท้องถิ่นอันงดงามของแต่ละภูมิภาคล้วนเป็นสิ่งที่จูงใจให้ชาวต่างชาติเดินทางมาท่องเที่ยวประเทศไทย
รัฐมนตรีว่าการกระทรวงวัฒนธรรม กล่าวอีกว่า ในส่วนของกระทรวงวัฒนธรรม(วธ.)จะดําเนินการขับเคลื่อนโมเดลเศรษฐกิจใหม่ “BCG” หรือ Bio-Circular-Green Economy เศรษฐกิจชีวภาพ-เศรษฐกิจหมุนเวียน-เศรษฐกิจสีเขียว ซึ่งมีเรื่องที่เกี่ยวข้องกับนโยบายและภารกิจของวธ.ในเรื่องการส่งเสริมเศรษฐกิจสร้างสรรค์และการท่องเที่ยวเชิงประวัติศาสตร์และวัฒนธรรมในการพัฒนาสินค้าและผลิตภัณฑ์วัฒนธรรมไทย ดนตรี ศิลปะ หัตถกรรม สื่อ และกิจกรรมต่างๆ เพื่อสนับสนุนการนําภูมิปัญญาท้องถิ่นและทุนทางวัฒนธรรมมาต่อยอดเพื่อส่งเสริมอุตสาหกรรมสร้างสรรค์บนฐานวัฒนธรรม รวมทั้งส่งเสริมเทศกาล ประเพณี ตลาดวัฒนธรรม ถนนสายวัฒนธรรม ชุมชนท่องเที่ยวและกิจกรรมทางวัฒนธรรมในทุกภูมิภาคของประเทศ ซึ่งการดําเนินการใช้หลักการบวร(บ้าน วัด โรงเรียน/หน่วยงานราชการ)เป็นพลังขับเคลื่อนโดยนําหลักธรรมทางศาสนา หลักปรัชญาของเศรษฐกิจพอเพียงและการสืบสานวัฒนธรรมที่ดีงามมาใช้การพัฒนาสังคมและเศรษฐกิจของชุมชน
นอกจากนี้ จะจัดทําระบบศูนย์ข้อมูลขนาดใหญ่ด้านวัฒนธรรม(M-Culture Big Data)เพื่อเผยแพร่ความรู้และความหลากหลายทางวัฒนธรรมไปสู่ประชาชน จะได้นําความรู้เหล่านี้ไปใช้ประโยชน์ในการต่อยอดพัฒนาสินค้าและบริการของชุมชนที่เกี่ยวข้องด้านวัฒนธรรม ทําให้ประชาชนและชุมชนมีรายได้จากการท่องเที่ยวเชิงประวัติศาสตร์และวัฒนธรรมและการจําหน่ายสินค้าทางวัฒนธรรมและมีคุณภาพชีวิตที่ดีนําไปสู่การพัฒนาประเทศอย่างยั่งยืน
รัฐบาลไทย-ข่าวทำเนียบรัฐบาล-ปลัดวธ.เป็นประธานในพิธีเปิดการประชุมเชิงปฏิบัติการ "การประเมินสถานะของหน่วยงานในการเป็นระบบราชการ ๔.๐ (PMQA 4.0)” ของสำนักงานปลัดกระทรวงวัฒนธรรม ประจำปีงบประมาณ พ.ศ. ๒๕๖๔
วันพุธที่ 17 กุมภาพันธ์ 2564
ปลัดวธ.เป็นประธานในพิธีเปิดการประชุมเชิงปฏิบัติการ "การประเมินสถานะของหน่วยงานในการเป็นระบบราชการ ๔.๐ (PMQA 4.0)” ของสํานักงานปลัดกระทรวงวัฒนธรรม ประจําปีงบประมาณ พ.ศ. ๒๕๖๔
ปลัดวธ.เป็นประธานในพิธีเปิดการประชุมเชิงปฏิบัติการ "การประเมินสถานะของหน่วยงานในการเป็นระบบราชการ ๔.๐ (PMQA 4.0)” ของสํานักงานปลัดกระทรวงวัฒนธรรม ประจําปีงบประมาณ พ.ศ. ๒๕๖๔
วันที่ ๑๖ กุมภาพันธ์ ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีเปิดการประชุมเชิงปฏิบัติการ "การประเมินสถานะของหน่วยงานในการเป็นระบบราชการ ๔.๐ (PMQA 4.0)” ของสํานักงานปลัดกระทรวงวัฒนธรรม ประจําปีงบประมาณ พ.ศ. ๒๕๖๔ โดยมี นายกิตติพันธ์ พานสุวรรณ รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้ตรวจราชการกระทรวงวัฒนธรรม ผู้บริหารกระทรวงวัฒนธรรม วิทยากร และผู้เข้ารับการอบรม เข้าร่วม ณ ศูนย์ประชุม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-รมว.วธ.ประชุมหารือความร่วมมือระดับทวิภาคีด้านวัฒนธรรมผ่านระบบการประชุมทางไกล (Zoom) กับนายแชฟคต มาห์มูด  รัฐมนตรีว่าการกระทรวงมรดกทางวัฒนธรรมแห่งชาติ สาธารณรัฐอิสลามปากีสถาน
วันพุธที่ 17 กุมภาพันธ์ 2564
รมว.วธ.ประชุมหารือความร่วมมือระดับทวิภาคีด้านวัฒนธรรมผ่านระบบการประชุมทางไกล (Zoom) กับนายแชฟคต มาห์มูด  รัฐมนตรีว่าการกระทรวงมรดกทางวัฒนธรรมแห่งชาติ สาธารณรัฐอิสลามปากีสถาน
รมว.วธ.ประชุมหารือความร่วมมือระดับทวิภาคีด้านวัฒนธรรมผ่านระบบการประชุมทางไกล (Zoom) กับนายแชฟคต มาห์มูด  รัฐมนตรีว่าการกระทรวงมรดกทางวัฒนธรรมแห่งชาติ สาธารณรัฐอิสลามปากีสถาน
วันที่ ๑๗ กุมภาพันธ์ ๒๕๖๔ เวลา ๑๒.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ประชุมหารือความร่วมมือระดับทวิภาคีด้านวัฒนธรรมผ่านระบบการประชุมทางไกล (Zoom) กับ นายแชฟคต มาห์มูด (H.E. Mr. Shaftqat Mahmood) รัฐมนตรีว่าการกระทรวงมรดกทางวัฒนธรรมแห่งชาติ สาธารณรัฐอิสลามปากีสถาน เนื่องในโอกาสครบรอบ ๗๐ ปี ความสัมพันธ์ทางการทูต ระหว่างราชอาณาจักรไทยและสาธารณรัฐอิสลามปากีสถาน โดยมี นายอะศิม อิฟติคัร อะห์มัด (H.E. Mr. Asim Iftikar Ahmad) เอกอัครราชทูตสาธารณรัฐอิสลามปากีสถานประจําประเทศไทย นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม นายประทีป เพ็งตะโก อธิบดีกรมศิลปากร นายมูหมัดลูตฟี อุเซ็ง อุปทูตรักษาการ สถานเอกอัครราชทูต ณ กรุงอิสลามาบัด และเจ้าหน้าที่ที่เกี่ยวข้อง เข้าร่วมประชุม ณ ห้องประชุม ๑ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-ดีอีเอส ร่วมประชุมชี้แจงแผนการตรวจราชการแบบบูรณาการฯ รอบที่ 1 ประจำปีงบประมาณ พ.ศ.2564 ของสำนักนายกรัฐมนตรี
วันพุธที่ 17 กุมภาพันธ์ 2564
ดีอีเอส ร่วมประชุมชี้แจงแผนการตรวจราชการแบบบูรณาการฯ รอบที่ 1 ประจําปีงบประมาณ พ.ศ.2564 ของสํานักนายกรัฐมนตรี
ดีอีเอส ร่วมประชุมชี้แจงแผนการตรวจราชการแบบบูรณาการฯ รอบที่ 1 ประจําปีงบประมาณ พ.ศ.2564 ของสํานักนายกรัฐมนตรี
เมื่อวันที่17กุมภาพันธ์ 2564นางคนึงนิจคชศิลาหัวหน้าผู้ตรวจราชการกระทรวงดิจิทัลเพื่อเศรษฐกิจและสังคม เข้าร่วมการประชุมชี้แจงแนวทางการตรวจราชการรอบที่1ตามแผนการตรวจราชการแบบบูรณาการของผู้ตรวจราชการประจําปีงบประมาณพ.ศ.2564 (การตรวจราชการผ่านสื่ออิเล็กทรอนิกส์) ผ่านการประชุมทางไกลณห้องประชุมMOCชั้น6สํานักงานปลัดกระทรวงดิจิทัลเพื่อเศรษฐกิจและสังคม การประชุมครั้งนี้จัดโดยสํานักงานปลัดสํานักนายกรัฐมนตรีมีวัตถุประสงค์เพื่อให้ผู้เกี่ยวข้องรับทราบแนวทางปฏิบัติในการตรวจราชการแบบบูรณาการฯประจําปี2564ในสถานการณ์การแพร่ระบาดของโรคติดเชื้อไวรัสโคโรนา2019 (โควิด19)ระลอกใหม่และเป็นการปรับการปฏิบัติราชการให้สอดรับกับชีวิตวิถีใหม่(New Normal)รวมทั้งรับทราบการขยายกรอบระยะเวลาของการตรวจราชการที่ปรับเปลี่ยนใหม่อาทิ ระยะเวลาในการติดตามจากเดิมภายในวันที่ 15มีนาคม2564เป็นภายในวันที่15เมษายน2564 การรายงานผลการตรวจราชการแบบบูรณาการของผู้ตรวจกระทรวงฯจากเดิมภายในวันที่31มีนาคม2564เป็น30เมษายน2564และการรายงานผลการตรวจติดตามในลักษณะภาพรวมทั้งประเทศจากเดิมภายในวันที่30เมษายน2564เป็น31พฤษภาคม2564เป็นต้น
************
รัฐบาลไทย-ข่าวทำเนียบรัฐบาล-อนุทิน ลงพื้นที่ตลาด จ.ปทุมธานี ติดตามการควบคุมโควิด 19
วันพุธที่ 17 กุมภาพันธ์ 2564
อนุทิน ลงพื้นที่ตลาด จ.ปทุมธานี ติดตามการควบคุมโควิด 19
รองนายกรัฐมนตรีและรัฐมนตรีว่าการกระทรวงสาธารณสุข เผยตลาดพรพัฒน์และตลาดสุชาติ แนวโน้มควบคุมโรคโควิด 19 ได้ดี เร่งค้นหาผู้ติดเชื้อเชิงรุกพื้นที่เสี่ยงรอบๆ  ส่งรถเก็บตัวอย่างตรวจหาเชื้อชีวนิรภัยพระราชทานและรถวิเคราะห์ผลด่วนพิเศษพระราชทาน
รองนายกรัฐมนตรีและรัฐมนตรีว่าการกระทรวงสาธารณสุข เผยตลาดพรพัฒน์และตลาดสุชาติ แนวโน้มควบคุมโรคโควิด 19 ได้ดี เร่งค้นหาผู้ติดเชื้อเชิงรุกพื้นที่เสี่ยงรอบๆ ส่งรถเก็บตัวอย่างตรวจหาเชื้อชีวนิรภัยพระราชทานและรถวิเคราะห์ผลด่วนพิเศษพระราชทาน เตรียมโรงพยาบาล/โรงพยาบาลสนามใน จ.ปทุมธานีและใกล้เคียงเกือบ 1,000 เตียงรองรับ
วันนี้ (17 กุมภาพันธ์ 2564) ที่ จ.ปทุมธานี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุข คณะผู้บริหารกระทรวงสาธารณสุข และผู้บริหารส่วนท้องถิ่น ติดตามการดําเนินงานควบคุมโรคโควิด 19 จ.ปทุมธานี โดยนายอนุทินให้สัมภาษณ์ว่า ในวันนี้ได้ลงพื้นที่ติดตามการควบคุมโรคโควิด 19 ของจังหวัดปทุมธานี ที่ตลาดพรพัฒน์และตลาดสุชาติ พร้อมรับฟังความคิดเห็นของประชาชน ในการดําเนินงานควบคุมป้องกันโรค ได้ทํางานร่วมกันหลายหน่วยงานภายใต้การควบคุมกํากับของนายชัยวัฒน์ ชื่นโกสุม ผู้ว่าราชการจังหวัดปทุมธานี สามารถจัดการได้อย่างมีประสิทธิภาพ ทําให้สถานการณ์มีแนวโน้มดีขึ้น สามารถควบคุมการระบาดได้ และเร่งค้นหาผู้ติดเชื้อเชิงรุกในพื้นที่เสี่ยงอื่น ๆ เช่น ตลาด ชุมชนโดยรอบ จ. ปทุมธานี เพื่อนําผู้ติดเชื้อเข้าสู่ระบบการแยกตัวและรับการรักษาต่อไปซึ่งมีความพร้อมทั้งแพทย์ ยา โรงพยาบาล โรงพยาบาลสนาม ทั้งในพื้นที่จังหวัดปทุมธานี และจังหวัดใกล้เคียง รองรับผู้ติดเชื้อรวมเกือบ 1,000 เตียง
นายอนุทิน กล่าวต่อว่า กรมควบคุมโรคได้ส่งรถเก็บตัวอย่างตรวจเชื้อชีวนิรภัยพระราชทาน 10 คันพร้อมรถวิเคราะห์ผลด่วนพิเศษพระราชทาน 1 คันทําการค้นหาเชิงรุกไปแล้ว 2,399 ราย พบผู้ติดเชื้อ 244 ราย(ข้อมูลวันที่ 15 กุมภาพันธ์ 2564) สําหรับตลาดที่พบผู้ติดเชื้อ ได้สั่งปิดพร้อมให้กรมอนามัยร่วมกับหน่วยงานท้องถิ่น ทําความสะอาดตลาด ฆ่าเชื้อในบริเวณโดยรอบตลาด ตั้งแต่เริ่มพบผู้ติดเชื้อ และประสานกับเจ้าของตลาด เพื่อให้ความรู้ ในการจัดการตลาดตามมาตรฐานตลาดสด ทั้งการจัดการพื้นที่ ผู้จําหน่าย และผู้ซื้อ/ผู้บริโภค
เพื่อป้องกันการแพร่กระจายเชื้อ
************************** 17 กุมภาพันธ์ 2564
รัฐบาลไทย-ข่าวทำเนียบรัฐบาล-ปลัดวธ.เป็นประธานการประชุมมอบนโยบายผู้ตรวจราชการกระทรวงวัฒนธรรม ครั้งที่ ๑/๒๕๖๔
วันพุธที่ 17 กุมภาพันธ์ 2564
ปลัดวธ.เป็นประธานการประชุมมอบนโยบายผู้ตรวจราชการกระทรวงวัฒนธรรม ครั้งที่ ๑/๒๕๖๔
ปลัดวธ.เป็นประธานการประชุมมอบนโยบายผู้ตรวจราชการกระทรวงวัฒนธรรม ครั้งที่ ๑/๒๕๖๔
วันที่ ๑๗ กุมภาพันธ์ ๒๕๖๔ เวลา ๑๓.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมมอบนโยบายผู้ตรวจราชการกระทรวงวัฒนธรรม ครั้งที่ ๑/๒๕๖๔ โดยมี นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้ตรวจราชการกระทรวงวัฒนธรรม ผู้บริหารและเจ้าหน้าที่กองตรวจราชการกระทรวงวัฒนธรรม เข้าร่วม ณ ห้องประชุม ๒ ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-โครงการประกันรายได้เกษตรกรชาวสวนปาล์มน้ำมัน ปี 2564
วันพุธที่ 17 กุมภาพันธ์ 2564
โครงการประกันรายได้เกษตรกรชาวสวนปาล์มน้ํามัน ปี 2564
วันพุธที่ 17 กุมภาพันธ์ 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติโครงการประกันรายได้เกษตรกรชาวสวนปาล์มน้ํามัน ปี 2564 วงเงินรวม 8,800 ล้านบาท เพื่อบรรเทาความเดือดร้อนจากปัญหาผลผลิตล้นตลาดและราคาตกต่ํา จากสถานการณ์โรคโควิด-19 ที่ยังไม่คลี่คลาย โดยจะจ่ายเงินชดเชยส่วนต่างระหว่างราคาเป้าหมายกับราคาตลาดอ้างอิงให้แก่เกษตรกร แบบเดียวกับโครงการใน ปี 62 - 63 คือ เกษตรกรที่ขึ้นทะเบียนกับกรมส่งเสริมการเกษตร จะได้รับการประกันรายได้ปาล์มน้ํามัน ราคา กก. ละ 4 บ. ไม่เกิน 25 ไร่/ครัวเรือน ในพื้นที่ที่ให้ผลผลิตแล้ว 3 ปีขึ้นไป เริ่มเดือนม.ค. – ก.ย. 64 สําหรับโครงการในปีการผลิตที่ผ่านมา รัฐบาลได้จ่ายเงินประกันรายได้ให้แก่ชาวสวนปาล์มไปแล้วกว่า 378,900 ครัวเรือนทั่วประเทศ คิดเป็นวงเงินกว่า 7,200 ล้านบาท
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ชี้แจงที่มาของหนี้สาธารณะและยืนยันการใช้จ่ายเงินของรัฐบาลเป็นไปอย่างรอบคอบ พร้อมยึดถือผลประโยชน์ของประชาชนและประเทศชาติเป็นที่ตั้ง
วันพุธที่ 17 กุมภาพันธ์ 2564
นายกฯ ชี้แจงที่มาของหนี้สาธารณะและยืนยันการใช้จ่ายเงินของรัฐบาลเป็นไปอย่างรอบคอบ พร้อมยึดถือผลประโยชน์ของประชาชนและประเทศชาติเป็นที่ตั้ง
นายกฯ ชี้แจงที่มาของหนี้สาธารณะและยืนยันการใช้จ่ายเงินของรัฐบาลเป็นไปอย่างรอบคอบ พร้อมยึดถือผลประโยชน์ของประชาชนและประเทศชาติเป็นที่ตั้ง
วันนี้ (17 ก.พ.64) เวลา 10.35 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 24 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล กรณีหนี้สาธารณะ ดังนี้
นายกรัฐมนตรีกล่าวว่า ปัญหาหนี้สาธารณะ มีทั้งหนี้ที่เกิดจากโครงการในอดีตที่ล้มเหลว ทําให้รัฐบาลต้องมารับช่วงผ่อนชําระต่อ อาทิ โครงการรับจํานําข้าว รัฐบาลชดใช้ไปแล้วกว่า 705,018 ล้านบาท ณ เดือนธันวาคม 2563 เหลือหนี้อยู่ 288,401 ล้านบาท ไม่รวมดอกเบี้ยอีกกว่า 83.08 ล้านบาท รวมถึงต้องตั้งงบประมาณชดใช้อีกปีละ 23,000 ล้านบาท เป็นระยะเวลา 12 ปี และหนี้จากโครงการบ้านเอื้ออาธรกว่า 20,000 ล้านบาท โดยการเคหะชดเชยไปแล้วกว่า 10,000 ล้านบาท ทั้งนี้ ยืนยันรัฐบาลให้ความสําคัญและได้จัดสรรงบประมาณเพื่อให้ความช่วยเหลือประชากรทุกกลุ่ม ไม่ว่าจะเกษตรกร ผู้มีรายได้น้อย วิสาหกิจขนาดกลางและขนาดย่อม(SME) ผ่านกลไกธนาคารของรัฐตามมาตรา 28 ของพระราชบัญญัติวินัยการเงินการคลังของรัฐ นอกจากนี้ ยังจัดสรรงบประมาณ เพื่อช่วยเหลือ เยียวยา และชดเชย ประชาชนทุกกลุ่มที่ได้รับผลกระทบจากการแพร่ระบาดของโควิด-19 ทั้งสองระลอก ตามพระราชบัญญัติเงินกู้เป็นจํานวนกว่า 1 ล้านล้านบาท รวมไปถึง การทยอยแก้ปัญหาให้กับประชาชนด้วยการออกโครงการใหม่ต่างๆ อาทิ โครงการเราชนะที่มีวงเงิน 210,200 ล้านบาท โครงการสําหรับผู้ประกันตนมาตรา 33 มาตรการสินเชื่อดอกเบี้ยต่ํา (Soft Loan) และโครงการการจัดซื้อวัคซีนโควิด-19
นายกรัฐมนตรีขอให้มั่นใจการพิจารณาใช้จ่ายงบประมาณอย่างเหมาะสมและพิจารณาอย่างรอบคอบของรัฐบาลในแต่ละด้าน รวมทั้ง ยึดถือความมั่นคง ผลประโยชน์ของประเทศชาติและมีประชาชนเป็นที่ตั้ง โดยพยายามทําทุกอย่างให้สุจริต โปร่งใสและเป็นไปตามกฎหมายและหลักเกณฑ์ต่าง ๆ ที่เกี่ยวข้อง
รัฐบาลไทย-ข่าวทำเนียบรัฐบาล-นายกรัฐมนตรีย้ำไม่เคยทุจริต ยืนยัน 3 ป ไม่รับเงิน
วันพุธที่ 17 กุมภาพันธ์ 2564
นายกรัฐมนตรีย้ําไม่เคยทุจริต ยืนยัน 3 ป ไม่รับเงิน
นายกรัฐมนตรีย้ําไม่เคยทุจริต ยืนยัน 3 ป ไม่รับเงิน
วันนี้ (17 ก.พ. 64) เวลา 17.45 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 24 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล เกี่ยวกับการกล่าวหาว่านายกรัฐมนตรีกระทําการทุจริต ซึ่งนายกรัฐมนตรีชี้แจงว่า กรณีการแก้ไขปัญหาสถานการณ์โควิด-19 รอบใหม่ ในช่วงแรกรัฐบาลสามารถดําเนินการได้ดีในระดับหนึ่ง ถึงแม้อาจพบปัญหาและอุปสรรคบ้าง เช่น ปัญหาการลับลอบเข้าประเทศ การทุจริตหรือการเรียกรับผลประโยชน์ ซึ่งนายกรัฐมนตรียืนยันว่าตนเอง รองนายกรัฐมนตรี และรัฐมนตรีว่าการกระทรวงมหาดไทยไม่เคยเรียกรับเงินแต่อย่างใด และส่วนตัวเป็นคนที่รังเกียจคนกระทําผิดกฎหมาย รังเกียจเงินชั่วๆ ที่ได้มาจากการกระทําความผิด และรังเกียจลูกน้องเลวๆ และหากพบว่ามีการทุจริตดังข้อวิจารณ์ ขอให้ใช้ข้อเท็จจริงในการชี้แจงเพื่อนําไปตรวจสอบ พร้อมชี้แจงต่อสู้ตามกระบวนการกฎหมาย
รัฐบาลไทย-ข่าวทำเนียบรัฐบาล-ก.เกษตรฯ แจงแก้ปัญหาราคาพืชผลการเกษตรชาวสวนตกต่ำ ประสานงานพาณิชย์จังหวัดหาช่องทางการระบายสินค้าเพิ่ม พร้อมลงพื้นที่ช่วยเกษตรกรวิเคราะห์การปลูกผัก ป้องกันปัญหาที่จะเกิดขึ้นอีก
วันพุธที่ 17 กุมภาพันธ์ 2564
ก.เกษตรฯ แจงแก้ปัญหาราคาพืชผลการเกษตรชาวสวนตกต่ํา ประสานงานพาณิชย์จังหวัดหาช่องทางการระบายสินค้าเพิ่ม พร้อมลงพื้นที่ช่วยเกษตรกรวิเคราะห์การปลูกผัก ป้องกันปัญหาที่จะเกิดขึ้นอีก
กระทรวงเกษตรและสหกรณ์ ชี้แจงแก้ปัญหาราคาพืชผลการเกษตรชาวสวนตกต่ํา ประสานงานพาณิชย์จังหวัดหาช่องทางการระบายสินค้าเพิ่ม พร้อมลงพื้นที่ช่วยเกษตรกรวิเคราะห์การปลูกผัก ป้องกันปัญหาที่จะเกิดขึ้นอีก
เมื่อวันที่ 16 กุมภาพันธ์ 2564 นายเข้มแข็ง ยุติธรรมดํารง อธิบดีกรมส่งเสริมการเกษตร กระทรวงเกษตรและสหกรณ์ ชี้แจงกรณีที่มีการเรียกร้องหน่วยงานที่เกี่ยวข้องแก้ไขปัญหาให้เกษตรกรชาวสวนซึ่งประสบปัญหาพืชผลทางการเกษตรราคาตกต่ํา ไม่มีผู้รับซื้อเนื่องจากสถานการณ์การแพร่ระบาดของโควิด-19 ว่า สํานักงานเกษตร จ.เพชรบูรณ์ ตรวจสอบข้อเท็จจริงจากเกษตรกรในพื้นที่ พบว่า จ.เพชรบูรณ์ มีพื้นที่ปลูกผัก 64,474 ไร่ และ อ.หนองไผ่ มีพื้นที่ปลูกผัก 2,655 ไร่ เกษตรกร 402 ราย สําหรับราคาพืชผักในช่วงนี้ เกษตรกรมีการปลูกจําหน่าย แต่เนื่องจากสถานการณ์การแพร่ระบาดเชื้อไวรัสฯ จึงทําให้พ่อค้าคนกลางลดจํานวนการซื้อลง อย่างไรก็ตาม เบื้องต้นได้ประสานงานกับพาณิชย์จังหวัดหาช่องทางการระบายสินค้าเพิ่มเติม พร้อมลงพื้นที่ช่วยเกษตรกรวิเคราะห์การปลูกผัก เพื่อป้องกันปัญหาที่จะเกิดขึ้นต่อไป
ด้านกระทรวงพาณิชย์ กรมการค้าภายใน ชี้แจง สนง.พณ.เพชรบูรณ์ ได้ลงพื้นที่ตรวจสอบพบว่าผลผลิตมะเขือเปราะจะออกสู่ตลาดช่วงเดือน กุมภาพันธ์ – มีนาคม 2564 ประมาณ 27% ของผลผลิตทั้งหมด สําหรับ อ.หนองไผ่ มีผลผลิตประมาณ 1,354 ตัน ด้านภาวะการค้า ปัจจุบันราคารับซื้อมะเขือเปราะ ตลาดกลางผัก จ.เพชรบูรณ์ และตลาดสี่มุมเมือง จ.ปทุมธานี ปรับสูงขึ้นจากสัปดาห์ก่อน อยู่ที่ กก.ละ 4 - 7 บาท อย่างไรก็ตาม เบื้องต้นกรมการค้าภายในได้ประสานห้างท้องถิ่น จ.เพชรบูรณ์ และ จ.พะเยา จัดพื้นที่ให้เกษตรกรนําผลผลิตมาวางจําหน่าย โดยไม่ต้องเสียค่าใช้จ่าย และจะประสานห้างค้าปลีกค้าส่งรายใหญ่ เพื่อเข้าไปช่วยเชื่อมโยงต่อไป พร้อมมอบหมายให้ สนง.พณ.เพชรบูรณ์ ประสานตลาดกลางผัก จ.เพชรบูรณ์ (ตลาดสันติสุข) อ.หล่มสักจัดพื้นที่ให้แก่เกษตรกรที่จะนําผลผลิตไปวางจําหน่าย รวมทั้งประสานหน่วยงานราชการที่มีความต้องการบริโภค เช่น เรือนจํา โรงพยาบาล รับซื้อมะเขือจากเกษตรกรโดยตรง เพื่อเป็นวัตถุดิบในการปรุงอาหารเพิ่มมากขึ้น
--------------------
รัฐบาลไทย-ข่าวทำเนียบรัฐบาล-นายกฯ เผยการจัดซื้ออาวุธของกองทัพ เป็นไปตามกรอบงบประมาณ พร้อมย้ำการดูแลสวัสดิการของทหารชั้นผู้น้อย คำนึงถึงสิทธิเสรีภาพอย่างเท่าเทียมกัน
วันพุธที่ 17 กุมภาพันธ์ 2564
นายกฯ เผยการจัดซื้ออาวุธของกองทัพ เป็นไปตามกรอบงบประมาณ พร้อมย้ําการดูแลสวัสดิการของทหารชั้นผู้น้อย คํานึงถึงสิทธิเสรีภาพอย่างเท่าเทียมกัน
นายกฯ เผยการจัดซื้ออาวุธของกองทัพ เป็นไปตามกรอบงบประมาณ พร้อมย้ําการดูแลสวัสดิการของทหารชั้นผู้น้อย คํานึงถึงสิทธิเสรีภาพอย่างเท่าเทียมกัน
วันนี้ (16 ก.พ.64) เวลา 24.15 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 23 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ในประเด็นเกี่ยวกับกระทรวงกลาโหม ดังนี้
นายกรัฐมนตรีชี้แจงกรณีการจัดซื้ออาวุธของกระทรวงกลาโหมว่า ทุกอย่างเป็นไปตามกระบวนการที่กองทัพได้ดําเนินการจัดซื้อจัดหาตามงบประมาณของกระทรวงกลาโหม โดยมีการย้ําเตือนอยู่เสมอถึงการระมัดระวังป้องกันการทุจริต มีขั้นตอนการตรวจสอบ มีการกํากับดูแลและกําชับมาโดยตลอด ทั้งนี้ กรณีปัญหาต่าง ๆ ที่เกิดขึ้น เป็นการยึดตามระเบียบและกฎเกณฑ์ของกองทัพ เพื่อความมั่นคงของประเทศ นายกรัฐมนตรียืนยันว่าไม่ได้รับผลประโยชน์ใด ๆ ทั้งสิ้น เนื่องจากเป็นการจัดซื้อจัดหาจากรัฐบาลจีนโดยตรง
กรณีที่ดินราชพัสดุ นายกรัฐมนตรีย้ําว่าพื้นที่ดังกล่าวไม่ใช่ที่ดินของกองทัพบก หากหน่วยงานใดต้องการใช้พื้นที่ต้องขออนุญาตผ่านกรมธนารักษ์เพื่อประสานและดูแลร่วมกัน ซึ่งเป็นไปตามความจําเป็นและปรับพื้นที่เพื่อการใช้ประโยชน์ตามความเหมาะสม ยืนยันว่าทหารเป็นผู้ดูแลเท่านั้น ไม่ใช่เจ้าของ รวมทั้งกรณีของสนามกีฬาต่าง ๆ เป็นการให้บริการให้แก่ทหารชั้นผู้น้อยเพื่อให้ได้รับประโยชน์ตามสวัสดิการที่พึงมี โดยยึดตามหลักกฎหมายของกระทรวงการคลังว่าจะมีการแบ่งสัดส่วนตามรายได้และสวัสดิการอย่างไรบ้าง
กรณีความรุนแรงที่เกิดขึ้นในทหารชั้นผู้น้อย เป็นเรื่องที่ไม่มีใครอยากให้เกิดขึ้น รวมไปถึงกรณีการดูแลสวัสดิการทหารชั้นผู้น้อยเป็นไปตามตําแหน่งและลําดับขั้น ทั้งนี้ ต้องประยุกต์ใช้หลักเศรษฐกิจพอเพียงด้วย ส่วนกรณีการทุจริตในกลุ่มทหาร ย่อมต้องได้รับการแก้ไข นายกรัฐมนตรีได้รับทราบคําชี้แจงจากกองทัพแล้วยืนยันว่าพร้อมทําหน้าที่ดูแลด้วยความซื่อสัตย์สุจริตโดยคํานึงถึงสิทธิเสรีภาพของทุกคนอย่างเท่าเทียมกัน
รัฐบาลไทย-ข่าวทำเนียบรัฐบาล-นายกรัฐมนตรียืนยันรัฐบาลควบคุมและเฝ้าระวังภัยความมั่นคงตามชายแดนอย่างมีประสิทธิภาพ ยืนยันจะดำเนินคดีต่อผู้ที่เกี่ยวข้อง เจ้าหน้าที่ และนายทุน ที่ลักลอบนำแรงงานต่างประเทศเข้ามา
วันพุธที่ 17 กุมภาพันธ์ 2564
นายกรัฐมนตรียืนยันรัฐบาลควบคุมและเฝ้าระวังภัยความมั่นคงตามชายแดนอย่างมีประสิทธิภาพ ยืนยันจะดําเนินคดีต่อผู้ที่เกี่ยวข้อง เจ้าหน้าที่ และนายทุน ที่ลักลอบนําแรงงานต่างประเทศเข้ามา
นายกรัฐมนตรียืนยันรัฐบาลควบคุมและเฝ้าระวังภัยความมั่นคงตามชายแดนอย่างมีประสิทธิภาพ ยืนยันจะดําเนินคดีต่อผู้ที่เกี่ยวข้อง เจ้าหน้าที่ และนายทุน ที่ลักลอบนําแรงงานต่างประเทศเข้ามาบริเวณชายแดนตามขั้นตอน
วันนี้ (17 ก.พ. 64) เวลา 17.45 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 24 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล เกี่ยวกับประเด็นการควบคุมและเฝ้าระวังภัยความมั่นคงตามชายแดน ดังนี้
นายกรัฐมนตรีกล่าวถึงการควบคุมและเฝ้าระวังความมั่นคงว่า จําเป็นต้องสร้างเครือข่ายประชาชนให้มากขึ้นเพื่อเป็นพลังทางสังคม ปัญหาทางด้านความมั่นคงที่เกิดขึ้นในช่วงที่ผ่านมาซึ่งปรากฎผ่านทางสื่อสังคมออนไลน์ช่วยให้เจ้าหน้าที่ได้ข้อมูลในชั้นต้น แต่จําเป็นต้องพิสูจน์ทราบในรายละเอียดต่อไป ซึ่งวันนี้ได้เปิดช่องทางให้มีการแจ้งเรื่องภัยความมั่นคงต่อนายกรัฐมนตรีโดยตรง ทําให้ได้รับข้อมูลมากขึ้นและมีการจับกุมแล้วหลายคดี ผู้ที่เกี่ยวข้องในกระบวนการไม่ว่าจะเป็นทหารหรือตํารวจ ทุกอย่างอยู่ในขั้นตอนทั้งหมด บางครั้งจึงไม่สามารถสื่อสารออกไปได้เพราะกําลังอยู่ในขั้นตอนการสืบสวน ในส่วนของนายทุนก็สามารถดําเนินการจับกุมนายทุนรายใหญ่ได้เมื่อสองวันที่ผ่านมา ซึ่งข้อมูลและรายละเอียดจะตามมาภายหลังเมื่อข้อมูลมีความชัดเจนมากขึ้น
นายกรัฐมนตรีเน้นย้ําว่า เมื่อข้อมูลด้านความมั่นคงได้ส่งต่อมาถึงผู้บัญชาโดยตรงระดับบน จะไม่มีการเรียกรับผลประโยชน์อย่างแน่นอน พร้อมปฏิเสธเรื่องการเคยชินกับการทุจริต และขอให้ระมัดระวังเรื่องการบิดเบือนข้อมูลในการอภิปรายในสภา พร้อมชี้แจงความโปร่งใสผ่านกระบวนการทางกฎหมาย ตามกระบวนการยุติธรรม รวมทั้งเน้นย้ําว่า ขณะนี้รัฐบาลและเจ้าหน้าที่ได้ดําเนินการเฝ้าระวังความมั่นคงตามชายแดนอย่างเชิงรุก มีการบริหารอย่างยั่งยืนตามแนวทางที่เรียกว่า Bubble and Seal มีโรงพยาบาลสนาม และการเฝ้าระวังต่าง ๆ อย่างครอบคลุม